**STOP NASILJU – IZJAVA OB 25. NOVEMBRU MEDNARODNEM DNEVU BOJA PROTI NASILJU V DRUŽINI IN NAD ŽENSKAMI**

Med 25. novembrom in 10. decembrom potekajo mednarodni dnevi boja proti nasilju nad ženskami in v družini.

Ena izmed temeljnih človekovih pravic je življenje brez nasilja, saj nihče nima pravice izvajati kakršnegakoli nasilja nad drugo osebo. Zato sta naloga in odgovornost celotne družbe, da nasilje preprečujemo, prepoznamo, naznanimo ter tako stremimo k odpravi tega pojava.

Žal pa ugotavljamo, da se nasilje v družini še vedno pojavlja, o čemer pričajo podatki o obravnavanih primerih nasilja v družini pri policiji ter tudi centru za socialno delo.

Iz izkušenj vemo, da sta strah in zanikanje pred tem »*kaj bodo rekli drugi*« pogosto razloga, da žrtve ne poiščejo pomoči, še posebej pomoči institucij kot sta policija in center za socialno delo.

Krog nasilja, v katerem se žrtve znajdejo, se nikoli ne prekine samodejno, potrebna je aktivacija žrtev in tudi širšega okolja. Zato spodbujamo vse, ki doživljajo nasilje ali vedo za koga, ki to doživlja, da čimprej poiščejo pomoč in nasilje prijavijo. To je prvi korak k prekinitvi nasilja ter zagotavljanju zaščite in varnosti žrtve.

Na območju delujejo institucije, ki vam pri tem pomagajo:

|  |  |
| --- | --- |
| **Policijske postaje 113** | **Center za socialno delo Koroška** |
| Policijska postaja Dravograd[**02 872 15 00**](https://www.google.com/search?client=firefox-b-d&q=policija+dravograd) | enota Dravograd**02 872 36 30** |
| Policijska postaja Radlje ob Dravi**02 88 70 600** | enota Radlje ob Dravi**02 88 79 730** |
| Policijska postaja Ravne na Koroškem **02 82 16 200** | Enota Ravne na Koroškem**02 82 16 350** |
| Policijska postaja Slovenj Gradec**02 88 50 100** | Enota Slovenj Gradec**02 88 50 100** |
| Društvo regionalna varna hiša Celje, enota Slovenj Gradec **02 882 94 35, 031 234 404** |

**V podporo in pogum vsem žrtvam, ki so in tudi tistim, ki še bodo prekinile krog nasilja, nosimo v teh dneh bele pentlje, saj je to mednarodni simbol nenasilja!**

Center za socialno delo Koroška